
Yi Muzi 


Ricevinte la telegramon el la hejmo, kiu 
legiĝis “patro liberigita rapidu reveni”, li tre 
nevolonte petis forpermeson. 

Multajn jarojn la patrino sole subtenis lian 
malriĉe disiĝantan hejmon. Lia unuavido falis 
sur siajn geparojn starantajn ĉe la pordo, kiuj 
mienis ĝojplene. Alproksimiĝante, li klare 
vidis la vizaĝon de la patro, palan, malgrasan 
kaj maljuniĝantan pro longa restado en 
mallumo de prizono. La patro etendis manon 
al l, sed li redonis abomenindan rigardon kaj 
retiris sian manon kvazaŭ elektrofrapite. Li 
rimarkis la malĝojajn okulojn de la patrino. 

Post vespermanĝo, malheliĝis — kaj 
momenton poste la luno ekaperis. La aŭtuna 
ĉielo aspektis tre klara. Lunlumo disŝutiĝis 
malsupren senrezerve. Sidante sur la draŝejo 
antaŭ la domo, li sentis iom da frideco, 
precipe sur la postkranio ĵus razita. Li ĝin 
palpis permane. La patro metis surtuton sur 
liajn ŝultrojn kaj sidiĝis sur la benkon, ne 
malproksime de li. La tutan tempon li ne ĵetis 
ekrigardon al sia patro. Senmove sidante, li 
fikse rigardis la indige nigran monton antaŭan. 
La patro suĉadis tabakpipon, rigardante 
sammaniere. La patrino, sin apogante al 
pordokadro, rigardis senparole dum momento 
kaj retiriĝis. 

La luno kliniĝis pli okcidenten kaj 
malvarmo pliiĝis. Kvankam portante surtuton 
sur la ŝultroj, li nevole ektremis pro nokta 


frosto. Li stariĝis kaj eniris la domon. Vidinte 
tion, la patro ankaŭ lin sekvis. 

Nur du tagojn li restis en la hejmo, 
interparolante kun neniu. La trian tagon, post 
matenmanĝo, li, sidinte momenton, pririgardis 
sian patrinon kaj foriris, kun tiu surtuto sur 
siaj ŝultroj. 

Kiam la lerneja libertempo venis, li skribis 
leteron al la hejmo, dirante, ke li ne reirios al 
la hejmo por Printempa Festo kaj perlaboros 
en la butiko proksima al la lernejo. 

Du jaroj forpasis kaj li ne hejmeniris eĉ unu 
fojon. Li prunteprenis monon por pagi sian 
kotizon kaj perlaboris iom da mono sin 
vivteni. 

Nelonge post komenco de la unua semestro 
de la kvara jaro en universitato, li ricevis 
telegramon el la hejmo, legiĝantan “Patrino 
serioze malsana rapidu reveni”. 

Kiam li atingis la hejmon, li trovis, ke la 
patrino kuŝas en la lito, kun buŝo jen 
malfermetanta jen fermetanta. Li 
alproksimiĝis al ŝia lito kaj surgenuiĝis. 
Malferminte siajn okulojn, ŝi palpis lian kapon 
per sia kruda mano. Ŝiaj malklaraj larmoj 
glitis malsupren al la kapkuseno. Post longa 
momento, ŝi diris, “Vi donu pardonon al li...” 

La aŭtuna vento sible disblovis flavajn 
folojn sur la tuta monto. Post enterigo de la 
patrino, li estis preta reveni al la lernejo. Irinte 
nemalproksime de sia hejmo, li turnis sian 
kapon kaj trovis sian patron sidanta ĉe la sojlo 
kun la kapo ĉirkaŭprenanta per ambaŭ manoj. 

Tre baldaŭ li diplomiĝis kaj oficiĝis. La 
ritmo de la vivo forgesigis lin pri la pasinteco. 
Unu monaton antaŭ la Printempa Festo, li kaj 

lia amikino geedziĝis en la preĝejo de la 
gubernia urbo. 

Ĝuste antaŭvespere de la Printempa Festo, 
la patro ricevis lian leteron, en kiu li diris, “Mi 
jam edziĝis.” 

La patro sensone iris al la draŝejo. Kaŭrante 
tie silente, li klinis sian kapon malsupren 
antaŭ sia brusto. Ĉirkaŭe aŭdiĝis eksplodoj de 
petardoj... 

Ĉiumonate li poŝtsendis monon al la hejmo, 
sed neniun fojon li hejmeniris. 

En la aŭtuna vento rapidanta tra la stratoj de 
la urbo, li hasteme reiris hejmen. 

“Kio okazas?” li demandis al sia edzino. 

“La telegramo de via najbaro diras, ke via 
patro estas mortonta kaj ke vi reiru hejmen 
rapide.” 

Post kelkaj jaroj, la domo aspektis des pli 
kaduke. La patro kuŝis en la lito, nepovante 
paroh. Alproksimiĝinte, li montris sian 
edzinon apud si. La patro movetis sian 
buŝangulon kaj fikse rigardis lin... 

Post nelonge, la patro forpasis. Li enterigis 
lin sur la monto, tuj apud la tombo de la 
patrino. Tiam la aŭtuna vento urĝis kaj flavaj 
fohoj kirliĝis sur la montoj. 

Ordigante la postlasaĵojn de la patro, li 
trovis, ke la patro ne elspezis eĉ unu groŝon de 
la mono de li sendita. Tiko fulmis sur lia 
vizaĝo. 

Reveninte al la urbo, li ree suriris la 
normalan trakon de sia vivo. 

Post nelonge li ekhavis infanon, kio des pli 
lin kontentigis kaj ĝojigis. 


Palpebrume tridek jaroj forpasis. La 


postiĝinta montvilaĝo ŝanĝiĝis preskaŭ 
neniom. Antaŭ la disfalinta domo, maljunulo 
staris tie longan tempon. 

Vesperkrepusko alproksimiĝis kaj 
malheliĝis iom post iom. Sur la montsupro, 
antaŭ la tombo droninta en sovaĝaj herboj, la 


maljunulo staris kun malnova surtuto sur siaj 


penseo 


ŝultroj. La vento malorde blovis liajn blankajn 
harojn. 

“Paĉjo,pardonu min,” li plorsingultis, kun 
larmoj fluantaj sur la maljuna vizaĝo. 

La aŭtuna vento, sible trakurante la monton, 
blovfaligis la flavajn foliojn restantajn sur la 


branĉojn. 





Elerno 


elĉinigis 


Wang Wei (701-761) 


Ĉe adiaŭo al amiko 


Kien vi iros? Mi dediĉas vinon 
ĉe disiĝ' descendinte de ĉevalo. 
Respondis vi, ke pro la elreviĝo 
vi ermitiĝos al suda montvalo. 
Adiau! Ho, mi ne demandu plue! 
Senfine blankos nur la nub-vualo. 
Trad. Guozhu 


Bai Juyi(772-846) 


Laŭ Malnova Vojo 


De urbo dudek liojn okcidente, 


balancas mil salikaj vergoj vente. 


Post dek kvin jaroj, laŭ malnova vojo, 


reven” al ponto ĉe printempa rojo. 


Post la disiĝ' de mi kaj kara mia, 


Ve! de ŝi venis informo nenia! 


Trad. Guozhu 

“malalt-ranga oficisto oficveturas dum nokto, 


plendante pri sia sorto. 


Etaj steloj helscintilas 

Tri aŭ kvin en oriento. 
Haste mi dum nokto iras 
Por regn-servo laŭ regento. 
Ho, ne samas la fataloj! 
Etaj steloj flagre brilas 

Ĉe Altajro kaj Plejado. 
Haste mi nokte paŝiras 
Kun littuko sen rajdado. 
Diferencas, ho, fataloj! 


Rivero kun branĉrojo 


“edzino forlasita de la edzo plendas kun 
deziro de la edza pento. 

Ondas river” kun branĉrojo. 
Nun vi kun alia ino 

Min forlasas, en malĝojo 

Mi doloras. Eble al mi 

Pintos vi kun korinklino. 
Ondas ĉe sablej” rivero. 
Nun vi kun alia ino 

Min forlasas, en sufero 
Mi baraktas. Eble ree 
Venos vi al mia sino. 
Ondas rivero susure. 

Nun vi kun alia ino 

Min forlasas. Mi murmure 
Ploras, kantante ĉagrene, 
Pro kore trista esprimo. 


Kampe antipolo falas 


“juna ĉasisto trafas predojn, renkontante 


junylinon, kaj ankaŭ ganjas ŝian amon. 


penseo 


Kampe falas antipolo 

Sur blankherboj sen rezisto. 
Junulinon kun am-volo 
Amindumas la ĉasisto. 
Lerte hakas ŝi arbedojn, 

de li trafata falas. 
Li per herboj ligas predojn, 


, 


Cerv 


Kaj ŝi jaspobrile klaras. 
“Lante, lante!” diras kvere 

Ŝi, “Leĝere, vi, leĝere! 

Via fuŝpalpo ne glitu! 


Jelpi hundon ne incitu!” 


] | | » | i | | | | 
» = | | Lt | l y « Ĵ 


“kanto por nupto de nobela familio. (iuj 





komentis, ke la poemo temas pri la nupto de 
filino de Princo Qi kaj nepo de Reĝo Ping de 
Zhou-dinastio en 683 a. K.) 


Kiel estas pompe bunta 

La floranta prunarbaro, 

Tiel estas luksabunda 

La princina nupta ĉaro. 
Same kiel pompe buntas 
Persikarbo la floranta. 

Nep” de reĝo luksabundas 

Kun princino eleganta. 
Silka fadeno tordanta 

Estas por fiŝhoka strebo. 

La princino eleganta 

Kaj la nobla reĝa nepo. 
Tradukis Sceto 





Gu Yuke 
Sur la ponto staris viro kaj virino. 


La virino alproksimiĝis al la viro kaj diris, 


“Lasu min ami vin.” 

Post momenta stuporo, li sin turnis kaj 
demandis, “Kion vi diris? Mi ne komprenas.” 
Ŝi retroiris unu paŝon, “Mi jam diris. Vi devus 
aŭdi.” 

“Jes, mi aŭdis, sed mi ne komprenas.” 

“Tion eĉ infano povas kompreni. Ne ŝajnigu 
vin nekomprenema.” Ŝi aspektis maltrankvile. 
Kuntirinte siajn brovojn, li pripensis unu 
minuton, “Ni pentos pri tiuj aferoj, kiujn ni ne 
bone traktas.” 

“Jes vere.” 

Li sin sentis faciligita. “Ĉu vi bonvolus diri 
tion al mi? mi timas diveni malprave.” 

“Ne, vi mem faru decidon.” Ŝi donis al li 
nenian ŝancon elturniĝi. 

Li ruĝiĝis de maltrankvilo, “Mi timas, ke mi 
divenas malprave...” 

“Vi devas fari elekton.” 

“Se mi eraras pri tio, mi pentas dum la tuta 
vivo...” 

Ŝi ĵetis ekrigardon al la brakhorloĝon. “Mi 
donas al vi tri sekundojn.” 

“Sed...” 

“...unu...” 


Ŝi vidis lin ŝtone stari tie. 


cc du ;” 
Sajnis, ke li ne intencas ekparoli. 
cc tri » 


Ŝi sin turnis kaj foriris en la direkto al la alia 
fino de la ponto. Li ŝin sekvis. 

Ne turnante sian kapon, ŝi daŭrigis paŝadon. 

Li kuris kelkajn paŝojn kaj haltis, dirante, “Mi 
ŝajne komprenas.” 

“Oho, sed jam malfrue.” Ŝi prezentis koleran 
mienon. 

“Ĉu vi diris, ke vi min amas?” 

“Jes, sed jam malfrue. Tri sekundoj jam 
forpasis.” Ŝi haltis siajn paŝojn. 

Senpoveco skribiĝis sur lia vizaĝo. “Ĉu vere 
ne estas rimedo por savi tion?” 

“Mi ne scias. Mi ankoraŭ ne eltrovas rimedon 
por savi.” 
Rigardante 


ŝian okulojn, li enpensiĝis 


duonminuton antaŭ ol li iris al la mezo de la 


penseo 


ponto. 

“Se mi amas vin en la vera senco, mi saltu 
malsupren de ĉi tie.” Li ekrigardis la 
torentantan fluon sube. 

“Ĉu necesas?” Ŝi sin montris konfuzita. 

“Ĉar mi amas vin, mi ne povas perdi vin,” li 
diris laŭtvoĉe. 

“Sed...” 

“Vi nur havas tri sekundojn.” 

Li fermis siajn okulojn. 

Ŝi mirigite rigardis al li. 

“...unu...” 

“...du...” 


Li transigis la balustradon de la ponto. 


« „ 


„tri... 
Li malsuprensaltis kaj ŝi stupore rigardis. 

“Ve, mi intencis, ke vi retenu min.” Ŝi faligis 
larmojn. “La abomenindaj tri sekundoj senigis 
la vivon de mia amato.” 

Ŝi malsuprensaltis de la sama loko. 


Sur la ponto troviĝis neniu animo. 





Liu Liu 


Esperantigis 

